Ֆրանսիական դիսպետչերը

«Լիբերթիի ֆրանսիական դիսպետչերը, Կանզասի երեկոյան արև» (առավել հաճախ օգտագործվում է պարզ ձևը՝ «Ֆրանսիական դիսպետչերը», ), սպասվող ֆիլմ կատակերգական դրամա ժանրում, որի հեղինակը և ռեժիսորը Ուես Անդերսոնն է։ Այն հիմնված է Անդերսոնի, Հուգո Գինեսի, Ռոման Քոփոլայի և Ջեյսոն Շվարցմանի պատմվածքի վրա։ Ֆիլմը կենտրոնանալու է Կանզասի թերթի ֆրանսիական արտաքին բյուրոյի վրա։

Ֆիլմի գլխավոր դերասանական կազմը ներառում է այնպիսի դերասանների, ինչպիսիք են Բենիսիո դել Տորոն, Էդրիեն Բրոուդին, Թիլդա Սուինթոնը, Լեա Սեյդուն, Ֆրենսիս ՄակԴորմանդը, Տիմոտի Շալամեն, Լինա Քուդրին, Ջեֆրի Ռայթը, Մաթյո Ամալրիկը, Սթիվ Փարքը, Բիլ Մյուրեյը և Օուեն Ուիլսոնը։ Ֆիլմի երկրորդական դերասանական կազմի մեջ են ներառվել Լև Շրայբերը, Էդվարդ Նորթոնը, Ուիլեմ Դեֆոն, Սիրշա Ռոնանը, Ջեյսոն Շվարցմանը, Անժելիկա Հյուսթոնը և այլք։

Searchlight Pictures կինոընկերությունը պլանավորվում է թողարկել ֆիլմը 2020 թվականի հոկտեմբերի 16-ին։ Այն դառնալու է Անդերսոնի 10-րդ ռեժիսորական աշխատանքը և 4-րդ համագործակցությունը ստուդիայի հետ։

Նախադրյալներ և նախարտադրություն 
Ֆիլմը նկարագրվել է որպես «սիրային նամակ լրագրողներին՝ գրված 20-րդ դարի ֆրանսիական մտացածին քաղաքում ամերիկյան թերթի ֆորպոստում», որը կենտրոնանում է երեք պատմագծերի վրա։ Նա կյանքի է կոչում հեքիաթների ժողովածուն, որը հրապարակվել է նույնանուն «Ֆրանսիական դիսպետչերը»-ում՝ որի գործունեությունը ծավալվում է Էննուի սյուր-Բլազե քաղաքում։ Ֆիլմը ներշնչվել է Անդերսոնի սիրուց The New Yorker-ի հանդեպ, և ֆիլմի որոշ կերպարներ և իրադարձություններ հիմնվել են իրական կյանքի համարժեքների վրա։ Երեք պատմագծերից մեկը կենտրոնանում է 1968 թվականին Ֆրանսիայում մայիսյան իրադաձությունների վրա։ Այն ներշնչվել է Մեյվիս Գալանթի երկու մասից բաղկացած «Մայիսի իրադարձությունները․ Փարիզի նոթատետր» () հոդվածից։ Երկրորդ պատմագիծը՝ Էդրիեն Բրոուդիի կերպարի՝ Ջուլիեն Կադազիոյի մասնակցությամբ, հիմնվել է Լորդ Դյուվենի վեց մասից բաղկացած հոդվածից The New Yorker-ում։

2019 թվականի ապրիլի Ֆրանսիական Charente Libre հրատարակության համար հարցազրույցում Անդերսոնն ասել է․ «Պատմությունը հեշտ չէ բացատրել, ամերիկացի լրագրողը, որի գործունեությունը ծավալվում է Ֆրանսիայում, ստեղծում է իր ամսագիրը։ Սա ավելի շատ այս մարդու դիմանկարն է, այս լրագրողի, ով պայքարում է, որպեսզի գրի այն, ինչ ուզում է գրել։ Սա մամուլի ազատության մասին ֆիլմ չէ, բայց երբ դուք խոսում եք լրագրողների մասին, դուք նաև խոսում եք այն մասին, թե ինչ է կատարվում իրական աշխարհում»։

Արտադրություն

Զարգացում 
2018 թվականի օգոստոսին հայտարարվել է, որ Ուես Անդերսոնը դառնալու է Ֆրանսիայում ծավալվող անանուն երաժշտական ֆիլմի ռեժիսորը և հեղինակը։ 2018 թվականի նոյեմբերին հայտարարվել է, որ Ջերեմի Դոուսոնը դառնալու է ֆիլմի պրոդյուսերը, իսկ Թիլդա Սուինթոնը և Մաթյո Ամալրիկը դերեր են կատարելու։ Դոուսոնը նաև հաստատել է, որ ֆիլմը երաժշտական չէ։ Բացի այդ, ըստ շշուկների, Նատալի Փորտմանը, Բրեդ Փիթը և Լեա Սեյդուն պետք է մասնակցեին ֆիլմին։ 2018 թվականի դեկտեմբերին հայտարարվել է, որ Անդերսոնը դառնալու է այն ֆիլմի ռեժիսոր և հեղինակ, որտեղ դերեր են կատարելու Ֆրենսիս ՄակԴորմանդը, Բիլ Մյուրեյը, Տիմոտի Շալամեն, Բենիսիո դել Տորոն և Ջեֆրի Ռայթը; հաստատվել է Սեյդուի մասնակցությունը ֆիլմին՝ Սուինթոնի և Ամալրիկի հետ միասին, և այն, որ Սթիվեն Ռեյլսը պրոդյուսերավորելու է իր Indian Paintbrush ընկերությամբ, իսկ Fox Searchlight Pictures-ը զբաղվելու է ֆիլմի տարածմամբ։

Նույն ամսվա վերջին, Լոիս Սմիթը և Սիրշա Ռոնանը միացել են դերասանական կազմին։ 2019 թվականի հունվարին Օուեն Ուիլսոնը, Էդրիեն Բրոուդին, Հենրի Ուինքլերը, Քեյթ Ուինսլեթը, Բոբ Բալաբանը, Դենիս Մենոշեն, Սթիվ Փարքը, Լինա Քուդրին, Ալեքս Լոուտերը, Վենսան Մաքենը, Վինսենթ Լաքոսթը, Ֆելիքս Մոաթին, Բենջամին Լավերնը, Գալյեն Գիյոմը և Սեսիլ դը Ֆրանսը նույնպես միացել են կազմին։ Ռոբերթ Յոմենը մասնակցելու է որպես ֆիլմի օպերատոր։ 2019 թվականի փետրվարին հայտարարվել է, որ Վալի Վոլոդարսկին, Ֆիշեր Սթիվենսը, Գրիֆին Դանը և Ջեյսոն Շվարցմանը միացել են ֆիլմի դերասանների թիմին։ 2019 թվականի ապրիլին նրանց միացել են նաև Քրիստոֆ Վալցը, Ռուփերթ Ֆրենդը և Էլիզաբեթ Մոսը։

Նկարահանումներ 
Նկարահանումները սկսել են 2018 թվականի նոյեմբերին Ֆրանսիայի հարավ-արևմուտքում գտնվող Անգուլեմ քաղաքում և ավարտվել են 2019 թվականի մարտին։ Մյուրեյը, ով ֆիլմում փոքր դեր է կերտել, ավարտել է իր տեսարանների նկարահանումները երկու օրում։

Մարքեթինգ 
Ֆիլմի պաստառը, որը նկարվել է Խավի Ազնարեզի կողմից, լույս է տեսել 2020 թվականի փետրվարի 11-ին։ Առաջին թրեյլերի պրեմիերան տեղի է ունեցել հաջորդ օրը՝ փետրվարի 12-ին։

Թողարկում 
2019 թվականի սեպտեմբերին Searchlight Pictures-ը ձեռք է բերել «Ֆրանսիական դիսպետչերը» ֆիլմի միջազգային իրավունքները։ Ֆիլմի թողարկումը պլանավորվում է 2020 թվականի հոկտեմբերի 16-ին։ Ի սկզբանե պրեմիերան պետք է կայանար հուլիսի 24-ին, սակայն ստիպված հետաձգվել է 2019-2020 կորոնավիրուսի համավարակի պատճառով։

Ծանոթագրություններ

Արտաքին հղումներ 
 

2020 ֆիլմեր
Արտադրությունում գտնվող ֆիլմեր
Ամերիկյան ֆիլմեր
Ամերիկյան դրամա ֆիլմեր
Ֆիլմեր Փարիզի մասին
Ֆրանսիայում նկարահանված ֆիլմեր
Անգլերեն ֆիլմեր
Ֆիլմեր, որոնց գործողությունները տեղի են ունենում Ֆրանսիայում
Fox Searchlight Pictures ֆիլմեր
Ամերիկյան կատակերգական դրամա ֆիլմեր